[7] આ બહુ જૂની શિખામણો હતી, પણ 2011ની મોકાણ સાંભળો. 27-6-2011ના અમેરિકાના ‘ટાઈમ’ મૅગેઝિને લખ્યું છે, જર્નલ ઑફ મેડિકલ એસોસિયેશનમાં હાર્વર્ડ મેડિકલ કૉલેજના પ્રોફેસરોએ કહ્યું કે ચાર-પાંચ કલાક ટીવી સામે બેસવાથી ડાયાબિટીઝનો રોગ 20 ટકા વધે છે. ઉપરાંત ભય છે કે બાળકો ટીવી સામે બેસીને જે-જે સ્વાસ્થ્યને હાનિકારક પીણાંની જાહેરાતો જુએ છે કે ચૉકલેટની જાહેરખબર જુએ છે એવી ચીજો ખાવાની તરત માગણી કરે છે. વાત એટલી વંઠી છે કે બીજિંગ (ચીન)માં 17 વર્ષના ઝેંગ નામના કિશોરે સતત આઈપેડ-ટૂની જાહેરાત જોઈને 60,000 રૂપિયાનું આઈપેડ-ટૂ ખરીદવા તેની કિડની વેચી દીધી !